**PROJEKTNI ZADATAK: Edukativni materijali o gospodarenju otpadom**

*Predmet nabave:*

1. Slikovnice o razvrstavanju otpada 20 stranica (5.000 kom)

Slikovnice prilagođene uzrastu djece, sa tematikom o razvrstavanju otpada i likovima žune i mačke. Specifičan tekst i ilustracija, kompletan sadržaj i forma. U cijenu je potrebno uračunati kompletan dizajn, prijelom, osmišljavanje naslovne stranice, naracije, kreaciju protagonista za slikovnicu, tisak i dostava slikovnica.

2. Bojanke o razvrstavanju otpada 20 stranica (5.000 kom)

Bojanke koje bi bile vezane za slikovnicu prilagođene uzrastu djece, koja će kroz bojanje i igranje specifičnih igara (spajalice, osmosmjerka, itd.) učiti i razvijati svoje vještine o odvajanju otpada. U cijenu je potrebno uračunati kompletan dizajn, prijelom, osmišljavanje zadataka i crteža za bojanku, tisak i dostava bojanki.

3. Didaktička igračka o gospodarenju otpadom (1.000 kom)

Igračka je koncipirana na način da se djeci kroz igru jednostavno pojasne pojmovi vezani uz gospodarenje otpadom i pravilno odvajanje otpada uz savjete što oni kao aktivni dionici mogu učiniti za zaštitu okoliša i prirode.

*Predmet ugovora:*

Potrebno je dostaviti popis usluga kojima se dokazuje da je gospodarski subjekt do godine pokretanja ovog postupka nabave pružio minimalno 3 usluge iste ili slične predmetu nabave.

Gospodarski subjekt na taj način dokazuje da ima potrebno iskustvo, znanje i sposobnost te da je, s obzirom na opseg, predmet i procijenjenu vrijednost nabave, sposoban kvalitetno obavljati usluge koje su predmet nabave. To naručitelju bitno smanjuje rizik pojave neurednog izvršenja, s obzirom na vrstu, obim i složenost predmeta nabave, a ispunjavanje propisanih minimalnih razina tehničke i stručne sposobnosti nužno je s obzirom na složenost i posebnost traženih usluga.

Procijenjena vrijednost nabave: 25.000,00 eura bez PDV-a

Trajanje ugovora: 6 mjeseci